**210526**

**Жаратқан Ие жақтырмайтын 6 іс-әрекет**

**екіншісі**

**«Жаратқан Ие мына алтауды жақтырмайды….»**

**(Нақыл сөздер 6:16)**

Құдай адамның мінез-құлқындағы осы жеті жағымсыз іс-әрекеттерді жақтыртпайды, оған қоса, тіпті жек көреді. Әсіресе еврей тілінде қолданылатын бұл сөз Киелі кітапта алпыс рет кездеседі, негізінен Көне өсиет үзінділерінде кездескен, бұл сөз өте ауыр жағдайларда – ата-аналардың өз балаларың құрбандыққа шалып, немесе, жыныстық қатынасқа қатысты мәселелерге қатысты қолданылған.

Бірақ бұл үзіндіде Сүлеймен қоғам мен адамзаттың тінін бұзатын жеті зұлымдықты көрсетеді. Шынымды айтсам, мен бұл тізімді көп рет оқыдым, бірақ осы соңғы уақытқа дейін мен оған мән беріп, зерттеген емеспін. Осыны ой елегінен өткізуге уақыт бөліп, мен кісі өлтіру, неке адалдығын бұзу, ұрлық және соғыс сияқты кейбір нәрселердің бұл тізімге енбейтінін байқадым. Бұл Иеміздің алдында жаман емес деген сөз емес; олар өте жаман! Мен келтірген үзіндіде Сүлеймен неке адалдығын бұзудан сақтандырады. Ол мынандай сұрақтар қояды: «Өз қойнына от салған киімін өртемей ме? Шоқ басқан адам аяғын күйдірмей ме? Өзгенің жарына барған жанмен де солай болады, Онымен құшақтасса, жазасын тартады.» (Нақыл сөздер 6:27-29). Сүлейменнің анасы Батшеба азғындық пен арсыздық туралы жақсы білетін. Бірақ бұл үзіндіде ол біздің дұрыс емес әрекеттерге апаратын жаман ойларымызға назар аудартады.

Бұл жеті күнә адамның мінез-құлығындағы кемшіліктерді көрсетеді. Тәкаппарлық, өтірік айту, және жалған куәлік ақыр соңында заңсыз әрекеттерге әкеледі. Әрбір күнә - ойдан басталады, бірақ егер ойлауыңыз бұрмаланып кетсе, сіз өзіңіздің заңсыз әрекетіңізді ақтай бастайсыз. Нақыл сөздер 28:13-те: «Күнәларын жасырған жан өркендемейді, Оларын мойындап, бас тартқан рақым көреді» - делінген.

Мына жеті іс-әрекет сіздің өміріңізде қандай орын алатыны туралы ойланып көріңіз. 1. «Тәкаппар көз» немесе басқа аударма айтқандай «мақтаншақ көз». 2. «Өтірікші тіл» 3. Жазықсыз қан төгетін қолдар. 4. «Зұлым жоспар құратын ақыл-сана,» - біреуге қарсы жоспар құру. 5. «Жамандыққа асығатын аяқтар». 6. «Жалған куә өтірік айтатын». Және, 7. «Ағайын арасында араздық тудыратын.».